Valimiste eel kõnelevad kõik erakonnad sellest, mida nemad soovivad muuta ja paremaks teha. Mõni kandidaat on võtnud selge positsiooni, et vastanduda ja teisi halvustada. Teine jällegi end õigustava ning kaitsva hoiaku. Mina otsustasin rääkida inimestega ning uurida, mida nemad arvavad. Sest nende huvide nimel me ju kandideerime.  Üldistatult võib tõdeda, et siinsed inimesed on tunduvalt rahulikumad ning selgub, et ka õnnelikumad ja elutervemad kui elanikud Tallinnas või mõnes muus suures linnas. Haapsalu on vaikne ja tervendav väikelinn. Kuid Alveri ja Suklese ajal oli Haapsalu kuurort, milles tuksus  süda, arvab minu kunagine koolivend.